सकरेलीकला के जर्जर पुल में भारी वाहनों पर रोक की मांग
सक्ती | ग्राम सकरेलीकला के जर्जर पुल व सड़क पर भारी वाहन के आवागमन पर प्रतिबंध लगाने की मांग ग्राम पंचायत सकरेलीकला के सरपंच, पंच व ग्रामवासियों द्वारा सक्ती एसडीएम से की गई है। इस आशय का आवेदन लिखकर सरपंच सुंदर साहू ने एसडीएम श्रीमती चंद्रकांता धु्रव को अवगत कराया है कि कोतरी नाला पर बना पुल जर्जर हो चुका है। इस मार्ग से स्कूली बच्चे भी आवागमन करते हैं। खदान से ट्रैक्टर ट्राली से खनिज सामग्री लोडकर अनियंत्रित गति से गुजरते रहते हैं जिससे गंभीर हादसे की आशंका बनी रहती है। सरपंच ने कहा है कि हम समस्त ग्रामवासी इस मार्ग से भारी वाहनों के प्रवेश पर प्रतिबंध चाहते हैं। सरपंच सुंदर साहू, बृजलाल, रमेश सिदार, कृष्ण लाल, सुंदर लाल, पदुम बाई पंच सहित पंचों व ग्रामीणों ने एसडीएम सक्ती से उक्त पुल के दोनों ओर भारी वाहनों का निषेध संबंधी सूचना बोर्ड लगाकर भारी वाहनों के आवागमन पर प्रतिबंध लगाने की मांग की है।
bho_Deva hin_Deva